钦定古今图书集成/明伦汇编/人事典/第028卷 > 《神释》
## 钦定古今图书集成/明伦汇编/人事典/第028卷 > 《神释》

大钧无私力，万物自森著。人为三才中，岂不以我故。
与君虽异物，生而相依附。结托善恶同，安得不相语。
三皇大圣人，今复在何处？彭祖爱永年，欲留不得住。
老少同一死，贤愚无复数。日醉或能忘，将非促龄具。
立善常所欣，谁当为汝誉。甚念伤吾生，正宜委运去。
纵浪大化中，不喜亦不惧。应尽便须尽，无复独多虑。